הפועל ב"ש ומ.ס אשדוד חזרו לדבר על אופציית העברתו של אלחמיד לבירת הנגב. אחרי שהתבררה חומרת הפציעה של מיגל ויטר בב"ש מבינים שהם זקוקים בדחיפות לבלם אשדוד.
הדיבורים הראשונים בסוף השבוע לא נשאו פרי, ונראה שעכשיו ב"ש מבינה שהיא תצטרך לשפר את הצעתה על השחקן. ההערכות נעות שאשדוד תדרוש סביב מיליון לשני מיליון יורו, עבור 50 אחוז מכרטיס השחקן של אלחמיד שכמובן הסכום הסופי תלוי גם במעבר של שחקנים.
"אני מניח שאלחמיד ישחק במדי אשדוד בשבת הקרובה מול מכבי פ"ת", אמר גורם באשדוד. "העובדה שלב"ש יש משחק חשוב ברביעי ואשדוד רוצה לחזק את הקבוצה תיתן קצת זמן לשני הצדדים", אומר אותו גורם.
בנוסף, מישהו באשדוד העלה תיאוריה אחרת, "לדעתי ג'קי מבין שאשדוד במצב מקצועי לא משהו ולא רוצה שהיא תפתח את שני המחזורים הראשונים בליגה, ללא ג'רפי הפצוע וגם אלחמיד, אל תופתע אם יחכו ממש לסיום חלום העברות ואז תתבצע ההעברה".
חשוב לציין שפרמטר חשוב בעסקה, יהיה מעמדו של דן ביטון המוערך מאד באשדוד. אם אשדוד תקבל את כרטיסו של ביטון כחלק מעסקת אלחמיד יכול להיות שהמחיר יירד ולכן גם כאן יש שיקול שיילקח בחשבון.
ללא כל קשר לאלחמיד יש בשבת הקרובה ליגה שנפתחת ואשדוד על פי משחקי גביע הטוטו לא נראית מוכנה מידי. הקבוצה זקוקה לחיזוק ללא קשר למעברו של אלחמיד בפרט אם יעזוב.
ראובן עטר רוצה להתחזק בבלם ובחלוץ, שהמועמדים בגזרת ההגנה הם אוראל דגני ודן מורי שכרגע בודקים אופציות אחרות. וכמובן תמיד שי אופציה זרה.
בהתקפה, אם עסקת אלחמיד תצא לפועל, אשדוד תקבל מב"ש את החלוץ הצעיר אמיר חלאליילה וגם אופציה של שחקן זר נשקלת כמובן. כרגע עמדת הקשר האחורי מקבל עדיפות משנית.
הקשר קווין ריינשטיין, שנבחן בקבוצה בשבועיים האחרונים, מותיר עד כה רושם חיובי והחלטה בעניינו צפויה להתקבל בימים הקרובים.
כאמור, אחרי החששות, הקבוצה תשוב לארח את משחקיה הביתיים באצטדיון הי"א כבר בשבת הקרובה, לאחר שזה יאושר על ידי התאחדות לכדורגל במהלך השבוע. הודעה רשמית על אישורו של המגרש צפויה לצאת בימים הקרובים.